**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VALSTYBĖS TURTO PERĖMIMO SKUODO RAJONO SAVIVALDYBĖS NUOSAVYBĖN**

2023 m. lapkričio 20 d. Nr. T10-221

Skuodas

**1. Parengto sprendimo projekto tikslas ir uždaviniai.**

Atlikti Skuodo rajono savivaldybės vietinės reikšmės kelių kadastriniai matavimai. Valstybės turtas – vietinės reikšmės keliai – yra Skuodo rajono savivaldybės apskaitoje ir faktiškai valdomi Skuodo rajono savivaldybės. Vietinės reikšmės keliai turi būti perimti Skuodo rajono savivaldybės nuosavybėn ir įregistruoti valstybės įmonės Registrų centro Nekilnojamojo turto registre. Savivaldybės tarybos sprendimų projektai dėl savivaldybių nuosavybėn perimamo valstybės turto ne vėliau kaip prieš vieną mėnesį iki jų svarstymo Savivaldybės tarybos posėdyje paskelbiami viešai Savivaldybės interneto svetainėje www.skuodas.lt. Šis parengtas Tarybos sprendimo projektas bus teikiamas Skuodo rajono savivaldybės tarybai svarstyti 2023 m. gruodžio mėn.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, Lietuvos Respublikos kelių įstatymo 4 straipsnio 3 dalis, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktas, 4 straipsnio 1–4 dalis.

**3. Laukiami rezultatai.**

Priėmus Tarybos sprendimą „Dėl valstybės turto perėmimo Skuodo rajono savivaldybės nuosavybėn“ bus teikiamas prašymas valstybės įmonei Registrų centrui Skuodo rajono savivaldybės nuosavybėn perimtą turtą įregistruoti Nekilnojamojo turto registre.

**4. Lėšų poreikis sprendimui įgyvendinti ir jų šaltiniai.**

Lėšų nereikės.

**5. Sprendimo projekto autorius ir (ar) autorių grupė.**

Rengėjas – Statybos, investicijų ir turto valdymo skyriaus vyresnysis specialistas Romualdas Rancas.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.