**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL KADENCIJOS SKAIČIAVIMO IR PAREIGINĖS ALGOS KOEFICIENTO NUSTATYMO SKUODO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIEREI NERINGAI STASIŪTEI**

2023 m. gruodžio 11 d. Nr. T10-236

Skuodas

**1. Parengto sprendimo projekto tikslas ir uždaviniai.**

Nustatyti Skuodo rajono savivaldybės kontrolės ir audito tarnybos savivaldybės kontrolierei Neringai Stasiūtei kadencijos pradžią ir pareiginės algos koeficientą, atitinkančius teisės aktų reikalavimus.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo 5 straipsnio 2 dalis reglamentuoja, kad: „Iki šio įstatymo įsigaliojimo į pareigas priimtų savivaldybės kontrolierių pirmoji kadencija pradedama skaičiuoti nuo šio įstatymo įsigaliojimo“ (įstatymas įsigalioja 2024 m. sausio 1 d.).

Savivaldybės kontrolieriui pareiginė alga nustatoma pagal Lietuvos Respublikos valstybės tarnybos įstatymo 20 str. 1 d., vadovaujantis Lietuvos Respublikos Vyriausybės 2023 m. lapkričio 8 d. nutarimu Nr. 858 patvirtintu Valstybės ir savivaldybių institucijų ir įstaigų vertinimo kriterijų įverčių aprašu (toliau – Aprašas). Nutarimo 2 punkte rekomenduojama subjektams, nustatantiems valstybės ir savivaldybių institucijų ir įstaigų vadovų pareiginės algos koeficientą, nustatyti įstaigos vadovui ne didesnį nei Apraše nurodyto intervalo pareiginės algos koeficiento vidurkis.

Atlikus Skuodo rajono savivaldybės kontrolės ir audito tarnybos įvertinimą pagal įverčius, taikytinas pareiginės algos koeficiento intervalas 1,5–2,5, todėl nustatant pareiginės algos koeficientą pasirinktas intervalo vidurkis 2,0. **Ekonomikos, ūkio ir verslo komiteto 2023-12-18 posėdžio metu buvo pateiktas siūlymas rengti alternatyvų sprendimo projektą, nustatant pareiginės algos koeficientą 2,5.**

**3. Laukiami rezultatai.**

Įvykdytos teisės aktų nuostatos dėl Savivaldybių kontrolierių kadencijų ir pareiginės algos koeficientų nustatymo.

**4. Lėšų poreikis sprendimui įgyvendinti ir jų šaltiniai.**

Iš savivaldybės biudžeto savivaldybės kontrolieriaus atlyginimui 2024 metams reikės 42 849,60 Eur (3 570,80 Eur x 12 mėn.). **Padidinus koeficientą 0,5, papildomai reikėtų 10712,4 Eur (892,7 Eur x 12 mėn.).**

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės meras Stasys Gutautas.

Rengėja – Teisės, personalo ir dokumentų valdymo skyriaus vyriausioji specialistė Alina Beniušienė.