**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS BENDROJO UGDYMO MOKYKLŲ APTARNAVIMO TERITORIJŲ PRISKYRIMO**

2023 m. gruodžio 11 d. Nr. T10-239

Skuodas

1. **Parengto sprendimo projekto tikslas ir uždaviniai.**

Parengtu Tarybos sprendimo projektu prašoma nustatyti Skuodo rajono savivaldybės bendrojo ugdymo mokyklų aptarnavimo teritorijas.

Šį sprendimą būtina patikslinti, nes savivaldybėje, pertvarkius mokyklų tinklą, keičiasi mokyklų aptarnaujamos teritorijos.

**2. Siūlomos teisinio reguliavimo nuostatos.**

LR vietos savivaldos įstatymas, LR švietimo įstatymas, LR švietimo ir mokslo ministro 2004 m. birželio 25 d. įsakymas Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“.

Priėmus šį sprendimą, neteks galios Skuodo rajono savivaldybės tarybos 2018 m. rugsėjo 27 d. sprendimas Nr. T9-180 „Dėl Skuodo rajono savivaldybės bendrojo ugdymo mokyklų aptarnavimo teritorijos“.

**3. Laukiami rezultatai.**

Bus patikslintos savivaldybėje veikiančių bendrojo ugdymo mokyklų aptarnaujamos teritorijos.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Švietimo ir sporto skyriaus vyriausioji specialistė Aldona Jasienė.