|  |  |
| --- | --- |
| **SKUODO RAJONO SAVIVALDYBĖS TARYBA** | |
|  |  |
| **SPRENDIMAS**  **DĖL SKUODO RAJONO SAVIVALDYBĖS BENDROJO UGDYMO MOKYKLŲ APTARNAVIMO TERITORIJŲ PRISKYRIMO** | |
| 2023 m. gruodžio 11 d. Nr. T10-239 | |
| Skuodas | |

Vadovaudamasi Lietuvos Respublikos vietos savivaldos įstatymo 6 straipsnio 5 dalimi, Lietuvos Respublikos švietimo įstatymo 29 straipsnio 2 dalimi, Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ patvirtinto Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 2 punktu, Skuodo rajono savivaldybės taryba n u s p r e n d ž i a:

1. Priskirti Skuodo rajono savivaldybės bendrojo ugdymo mokykloms aptarnavimo teritorijas:

1.1. Skuodo Pranciškaus Žadeikio gimnazijai: Skuodo miesto, Skuodo, Lenkimų, Aleksandrijos seniūnijas.

1.2. Skuodo rajono Mosėdžio gimnazijai: Mosėdžio, Šačių, Notėnų seniūnijas.

1.3. Skuodo rajono Ylakių gimnazijai: Ylakių ir Barstyčių seniūnijas.

1.4. Skuodo Bartuvos progimnazijai: Skuodo miesto, Skuodo, Lenkimų, Aleksandrijos seniūnijas.

2. Pripažinti netekusiu galios Skuodo rajono savivaldybės tarybos 2018 m. rugsėjo 27 d. sprendimą Nr. T9-180 „Dėl Skuodo rajono savivaldybės bendrojo ugdymo mokyklų aptarnavimo teritorijos“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Aldona Jasienė, tel. 8 604 74 376