**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T9-194 „DĖL SKUODO RAJONO SAVIVALDYBĖS SPECIALIOSIOS SODININKŲ BENDRIJŲ RĖMIMO PROGRAMOS PATVIRTINIMO“** **PAKEITIMO**

2023 m. gruodžio 11 d. Nr. T10-240

Skuodas

**1. Parengto sprendimo projekto tikslas ir uždaviniai.**

Sprendimo tikslas – panaikinti procentinį lėšų skirstymą pagal darbų ar paslaugų tipą, prašymų pateikimo terminą trumpinti iki rugsėjo 1 d., nustatyti, kad paraiškos tikrinamos per 20 d. d. nuo prašymo pateikimo, nutarta įtraukti į dalinai kompensuojamų darbų ir paslaugų sąrašą drenažo tinklus bei priešgaisrinius vandens rezervuarus, kadangi sodininkų bendrijos neišnaudoja visos dalinei kompensacijai skiriamos sumos, vienai sodininkų bendrijai skiriama dalinės kompensacijos suma mažinama iki 1 500 Eur.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos sodininkų bendrijų įstatymo 28 straipsnio 3 dalies 2 punktas ir 4 dalis ir Skuodo rajono savivaldybės specialiosios sodininkų bendrijų rėmimo programos paraiškų vertinimo komisijos 2023 m. gruodžio 4 d. posėdžio protokolas Nr. A3-140.

**3. Laukiami rezultatai.**

Priėmus sprendimą sodininkų bendrijos galės gauti dalinę kompensaciją du kartus per metus už drenažo tinklų bei priešgaisrinių vandens rezervuarų teisinę registraciją, statybą bei priežiūrą. Dalinė kompensacija už sodininkų bendrijų bendro naudojimo žemėje esančių bendro naudojimo objektų teisinę registraciją, statybą bei priežiūrą bus teikiama supaprastinta tvarka, pagal sodininkų bendrijų išsakytas pastabas.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Rengėjai:

1. Statybos, investicijų ir turto valdymo skyriaus vedėjas Vygintas Pitrėnas.

2. Statybos, investicijų ir turto valdymo skyriaus savivaldybės vyriausiasis inžinierius (vyriausiasis specialistas) Raimondas Budrikis.