**SKUODO RAJONO SAVIVALDYBĖS**

**SPECIALIOJI SODININKŲ BENDRIJŲ RĖMIMO PROGRAMA**

**I SKYRIUS**

**BENDROSIOS NUOSTATOS**

1. Skuodo rajono specialioji sodininkų bendrijų rėmimo programa (toliau – Programa) skirta teikti dalinę kompensaciją Skuodo rajono savivaldybės (toliau – Savivaldybės) teritorijoje esančioms sodininkų bendrijoms (toliau – Bendrijoms), siekiančioms tinkamai tvarkyti, prižiūrėti mėgėjiškus sodus ir jų kraštovaizdį, saugoti gamtą ir auginti žemės ūkio produkciją bei tvarkyti, prižiūrėti ir statyti bendrojo naudojimo objektus.

2. Programa parengta vadovaujantis Lietuvos Respublikos sodininkų bendrijų įstatymu.

**II SKYRIUS**

**PROGRAMOS TIKSLAI IR UŽDAVINIAI**

3. Programos tikslas – padėti plėtoti ir puoselėti mėgėjišką sodininkystę bei jos tradicijas, iš dalies kompensuojant Bendrijos bendrojo naudojimo objektų (kelių, gatvių, elektros tinklų, vandens tiekimo, nuotekų šalinimo, valymo, drenažo tinklų, priešgaisrinių vandens telkinių bei kitų bendrojo naudojimo žemėje esančių statinių ar įrenginių) priežiūros ir statybos darbų, teisinės registracijos bei techninės dokumentacijos rengimo išlaidas.

4. Programos uždaviniai:

4.1. skatinti mėgėjišką sodininkystę bei jos tradicijas;

4.2. skatinti Bendrijas tinkamai prižiūrėti ir atnaujinti bendrojo naudojimo objektus (kelius, gatves, elektros tinklus, vandens tiekimo, nuotekų šalinimo, valymo, drenažo tinklus, priešgaisrinius vandens telkinius);

4.3. suteikti Bendrijoms žinių teritorijų planavimo, žemės naudojimo, kraštovaizdžio tvarkymo, statybos ir remonto bei projektavimo darbų, techninės dokumentacijos rengimo klausimais.

**III SKYRIUS**

**PROGRAMOS LĖŠŲ ŠALTINIAI IR NAUDOJIMAS**

5. Savivaldybės taryba lėšas daliniam kompensavimui numato tvirtindama Savivaldybės strateginio veiklos plano 3 programos „Kultūros ir turizmo, sporto, jaunimo ir bendruomenių veiklos aktyvinimas“ 3.5.1.5. priemonę „Sodininkų bendrijų specialiosios rėmimo programos įgyvendinimas“ bei konkrečių metų savivaldybės biudžetą.

6. Programos dalinė kompensacija gali būti skiriama:

6.1. Bendrijos bendrojo naudojimo žemėje esančių bendrojo naudojimo objektų (kelių, gatvių, elektros tinklų, vandens tiekimo, nuotekų šalinimo, valymo, drenažo tinklų, priešgaisrinių vandens telkinių) inventorizacijos ir teisinės registracijos kadastriniams matavimams, naujų bendrojo naudojimo objektų statybai (atnaujinimui) reikalingos techninės dokumentacijos rengimo išlaidoms.

6.2. Bendrijos bendrojo naudojimo žemėje esančių kelių, gatvių priežiūros, statybos darbų ir paslaugų išlaidoms.

6.3. Kitų bendrijos bendrojo naudojimo žemėje esančių bendrojo naudojimo objektų (elektros tinklų, vandens tiekimo, nuotekų šalinimo, valymo, drenažo tinklų, priešgaisrinių vandens telkinių) priežiūros, statybos darbų ir paslaugų išlaidoms.

7. Nagrinėjant Bendrijų pateiktus prašymus dalinei kompensacijai gauti, pirmenybė daliniam išlaidų kompensavimui teikiama pagal šiuos atliktų darbų ar paslaugų atlikimo prioritetus:

7.1. kadastrinių matavimų, teisinės registracijos atlikimo, techninės dokumentacijos rengimo;

7.2. bendrojo naudojimo žemėje esančių kelių, gatvių priežiūrai;

7.3. kitų, bendrojo naudojimo žemėje esančių, bendrojo naudojimo objektų (elektros tinklų, vandens tiekimo, nuotekų šalinimo, valymo, drenažo tinklų, priešgaisrinių vandens telkinių) priežiūrai;

7.4. bendrojo naudojimo žemėje esančių bendrojo naudojimo objektų (kelių, gatvių, elektros tinklų, vandens tiekimo, nuotekų šalinimo, valymo, drenažo tinklų, priešgaisrinių vandens telkinių) statybai.

8. 50 % išlaidų už atliktus darbus ar paslaugas prisideda Bendrijos, išskyrus 6.1 papunktyje numatytoms priemonėms, kurias Savivaldybė kompensuoja 100 %. Kompensacija skiriama iš Savivaldybės biudžeto, skiriamos kompensacijos dydis vienai Bendrijai per finansinius metus negali viršyti 1,5 tūkst. eurų.

9. Sodininkų bendrija prašymą gali teikti ne dažniau kaip 2 kartus per vienus kalendorinius metus.

10. Bendrijos, turinčios skolų valstybei, Savivaldybei ar Savivaldybės valdomoms įmonėms, prašymai skirti dalinę kompensaciją nenagrinėjami.

11. Programos 4.3 papunktyje nurodytais klausimais pagal savo kompetenciją Bendrijas konsultuoja Savivaldybės administracijos Statybos, investicijų ir turto valdymo skyrius.

**IV SKYRIUS**

**PARAIŠKŲ VERTINIMO KOMISIJA**

12. Savivaldybės biudžete numačius finansavimą, Savivaldybės administracijos direktorius įsakymu sudaro Prašymų skirti finansavimą vertinimo komisiją (toliau – Komisiją) ir patvirtina Komisijos veiklos nuostatus.

13. Komisijos sekretorius per 20 darbo dienų nuo prašymo gavimo dienos patikrina gautų dokumentų tinkamumą. Apie nustatytus trūkumus prašyme nurodytais kontaktais informuoja Bendrijas, kurios per 10 darbo dienų privalo juos pašalinti ir pateikti tai įrodančius dokumentus. Sekretorius per 10 d. d. nuo teigiamo tinkamumo įvertinimo prašymus pateikia Komisijai, kuri pagal aprašo 16 punkto terminus priima sprendimą dėl kompensacijos skyrimo.

14. Bendrijoms dalinai kompensuojamos tik apmokėtos išlaidos už atliktus darbus ar paslaugas, nurodytas Programos 6 dalyje, pateikus darbų atlikimo sutartis, sąskaitas faktūras ar kitus prekių ar paslaugų įsigijimą ir apmokėjimą pagrindžiančius dokumentus.

15. Bendrijos, kurių prašymai įvertinami teigiamai, įrašomos pagal prašymų pateikimo laiką į sąrašą, kurį tvirtina Savivaldybės administracijos direktorius.

16. Komisija, priėmusi sprendimą dėl kompensacijos skyrimo, Savivaldybės administracijos direktoriui pateikia siūlymą skirti Bendrijos prašomą lėšų sumą, neskirti lėšų arba skirti mažesnę lėšų sumą, negu prašo Bendrija. Komisijos sprendimai turi būti motyvuoti.

17. Savivaldybės administracijos direktorius priima sprendimą dėl Bendrijos patirtų išlaidų dalinio kompensavimo. Tarp Bendrijos ir Savivaldybės administracijos pasirašius Biudžeto lėšų naudojimo sutartį lėšos per 10 darbo dienų pervedamos į Bendrijos nurodytą sąskaitą.

18. Pasibaigus programai finansuoti skirtoms lėšoms, finansavimo negavę, bet į eilę įrašyti Bendrijų prašymai, dėl kurių Komisijoje priimti teigiami sprendimai, dėl finansavimo pateikiami Savivaldybės administracijos direktoriui. Paskelbus sekantį kvietimą, Savivaldybės administracijos direktorius sprendimus dėl kompensacijos skyrimo šioms Bendrijoms priima pirmiausiai, šie prašymai Komisijoje iš naujo nevertinami. Einamaisiais metais kvietimas neskelbiamas, jeigu į eilę įrašytų Bendrijų visi prašymai buvo patenkinti ir panaudotos visos programos įgyvendinimui skirtos lėšos arba einamaisiais metais programos įgyvendinimui nebuvo skirtos Savivaldybės biudžeto lėšos. Programos įgyvendinimui neskyrus Savivaldybės biudžeto lėšų į eilę įrašytų Bendrijų prašymai einamaisiais metais nebūtų svarstomi.

19. Savivaldybės administracijos direktoriui priėmus sprendimą neskirti lėšų, ar pasibaigus einamųjų metų fondo lėšoms, Bendrijos per 5 darbo dienas apie tai informuojamos jų anketose nurodytais kontaktais.

20. Informacija apie dalinės kompensacijos skyrimą per 5 darbo dienas skelbiama Savivaldybės interneto svetainėje www.skuodas.lt ir pranešama Bendrijai jos prašyme nurodytais kontaktais.

21. Visi Komisijos posėdžių protokolai ir kiti šioje Programoje nurodyti dokumentai saugomi Savivaldybės administracijoje.

**V SKYRIUS**

**DALINĖS KOMPENSACIJOS TEIKIMO SĄLYGOS**

22. Sprendimą dėl kvietimo teikti prašymus išlaidoms kompensuoti priima Savivaldybės administracijos direktorius.

23. Nagrinėjami tie prašymai dalinei kompensacijai, kurių darbai atlikti ne anksčiau kaip 12 mėnesių iki einamųjų metų rugsėjo 1 dienos, išskyrus 18 punkte nurodytus prašymus.

24. Kvietimai teikti prašymus dalinei kompensacijai gauti skelbiami Savivaldybės interneto svetainėje www.skuodas.lt ir vietos spaudoje ne vėliau, kaip prieš 90 kalendorinių dienų iki paraiškų pateikimo paskutinės dienos. Prašymus pareiškėjai gali teikti iki einamųjų metų rugsėjo 1 dienos Savivaldybės administracijos direktoriui tiesiogiai arba elektroniniu paštu.

25. Kvietime teikti prašymus dalinei kompensacijai gauti turi būti nurodyta ir pateikta:

25.1. prašymų pateikimo vieta ir pateikimo būdas, paraiškų pateikimo paskutinė diena ir valanda bei numatoma paskirstyti kompensacijos suma;

25.2. prašymo (1 priedas) ir anketos forma (2 priedas);

25.3. Programa arba nuoroda į internetinį puslapį www.skuodas.lt.

26. Paskelbus kvietimą, Bendrijos, pageidaujančios gauti dalinę kompensaciją, kreipiasi į Savivaldybės administraciją, pateikdamos prašymą ir prašyme nurodytus dokumentus ar patvirtintas jų kopijas ir (ar) duomenis, kurių reikia svarstant kompensacijos skyrimą:

26.1. užpildytą nustatytos formos anketą;

26.2. Bendrijos valdymo organų sprendimo dėl dalinės kompensacijos kopiją;

26.3. Bendrijos patirtas išlaidas patvirtinančių dokumentų – sutarčių, sąskaitų faktūrų, pažymų, sąmatų ir išlaidų apmokėjimą patvirtinančių dokumentų (kvitų, banko išrašų, mokėjimų nurodymų ir pan.) patvirtintas kopijas. Teikiamų dokumentų kopijos turi būti patvirtintos Bendrijos pirmininko ar jo įgalioto asmens parašu;

26.4. Bendrijos sodų sklypų savininkų sąrašą, nurodant vardą, pavardę, gyvenamosios vietos adresą, sodo sklypo adresą;

26.5. įgaliojimą, jei prašymą pateikia Bendrijos pirmininko įgaliotas asmuo;

26.6. patvirtintų Bendrijos įstatų kopiją;

26.7. Bendrijos Juridinių asmenų registro išrašą.

**VI SKYRIUS**

**PROGRAMOS LĖŠŲ NAUDOJIMO KONTROLĖ**

27. Programos lėšų apskaitą tvarko Savivaldybės administracijos Finansinės apskaitos skyrius.

28. Už paraiškoje pateiktų duomenų teisingumą atsako dalinės kompensacijos gavėjas.

29. Paaiškėjus, kad dalinės kompensacijos gavėjas pateikdamas prašymą nurodė tikrovės neatitinkančius duomenis, Savivaldybės administracija inicijuoja teisines priemones kompensacijai susigrąžinti.

30. Lėšų naudojimo kontrolę atlieka Savivaldybės kontrolės ir audito tarnyba.

\_\_\_\_\_\_\_\_\_

Skuodo rajono savivaldybės

specialiosios sodininkų bendrijų rėmimo programos 1 priedas

(sodininkų bendrijos pavadinimas)

(juridinio asmens kodas, juridinio asmens buveinės adresas, telefono numeris, kontaktai susisiekimui ir informacijai)

Skuodo rajono savivaldybės

Administracijos direktoriui

**PRAŠYMAS**

**DĖL DALINĖS KOMPENSACIJOS SUTEIKIMO PAGAL SKUODO RAJONO SAVIVALDYBĖS SPECIALIĄJĄ SODININKŲ BENDRIJŲ RĖMIMO PROGRAMĄ**

20........... m. .......................................... ........ d.

(data)

Skuodas

Prašome skirti dalinę kompensaciją pagal Skuodo rajono savivaldybės specialiąją sodininkų bendrijų rėmimo programą, kompensuojant patirtas išlaidas.

Bendrijos bendrojo naudojimo objektų (elektros tinklų, kelių, gatvių, vandens tiekimo, nuotekų šalinimo, valymo,drenažo tinklų, priešgaisrinių vandens telkinių) statybos ir priežiūros darbų bei techninės dokumentacijos rengimo darbų tikslingumo ir naudos aprašymas:

|  |
| --- |
|  |

Prašymo dalinei kompensacijai suteikti pagrindimas:

|  |  |  |  |  |  |
| --- | --- | --- | --- | --- | --- |
| Objekto pavadinimas | Darbo pavadinimas | Mato vnt. | Kiekis | Suma, Eur | Pastabos, paaiškinimai |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |
| Iš viso: |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Iš viso: |  |  |  |  |
|  | Iš viso: |  |  |  |  |

Prašome daliniam patirtų išlaidų, atliekant šiame prašyme nurodytus darbus, kompensavimui skirti ....................... eurų sumą. Prašome kompensacijai skirtas lėšas pervesti į banko sąskaitą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Su Skuodo rajono savivaldybės specialiosios sodininkų bendrijų rėmimo programos sąlygomis ir iš to atsirandančiais įsipareigojimais esu susipažinęs (-usi).

PRIDEDAMA:

|  |  |
| --- | --- |
| 1. Pareiškėjo anketa, | .......... lapas (-ų). |
| 2. Bendrijos valdymo organo sprendimo dėl dalinės kompensacijos kopija, | .......... lapas (-ų). |
| 3. Patirtas išlaidas patvirtinančių dokumentų patvirtintos kopijos (išvardinti):  .........................................................................................................  .........................................................................................................  ......................................................................................................... | .......... lapas (-ų). |
| 4. Įgaliojimas, jei prašymą pateikia Bendrijos pirmininko įgaliotas asmuo, | .......... lapas (-ų). |
| 5. Kiti dokumentai (išvardinti):  ........................................................................................................  ........................................................................................................  .........................................................................................................  ......................................................................................................... | .......... lapas (-ų). |

**Pavirtinu, kad visi šiame prašyme pateikti duomenys yra teisingi.**

Bendrijos pirmininkas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

A.V.

Skuodo rajono savivaldybės

specialiosios sodininkų bendrijų

rėmimo programos

2 priedas

**PAREIŠKĖJO ANKETA**

**DALINEI KOMPENSACIJAI PAGAL SKUODO RAJONO SAVIVALDYBĖS SPECIALIAJĄ SODININKŲ BENDRIJŲ RĖMIMO PROGRAMĄ GAUTI**

20.......... m. ................................................................... d.

*(Prašome anketą užpildyti kompiuteriu arba ranka spausdintinėmis raidėmis)*

|  |  |
| --- | --- |
| Bendrijos pavadinimas |  |
|  |  |
| Bendrijos buveinės adresas: |  |
|  |  |
| Bendrijos kodas |  |
|  |  |
| Bendrijos atsiskaitomosios sąskaitos numeris, banko pavadinimas, kodas |  |
|  |
|  |  |
|  | |
| Kontaktinio asmens vardas, pavardė |  |
|  |  |
| Telefono numeris (-iai) |  |
|  |  |
| Elektroninio pašto adresas (-ai) |  |
|  |  |
| Bendrijos sklypų skaičius |  |
|  |  |
|  |  |
| Informaciją dėl dalinės | paštu |
| kompensacijos pateikti | elektroniniu paštu |
| (pažymėti X) | |

**Pavirtinu, kad visi šioje anketoje pateikti duomenys yra teisingi.**

|  |  |
| --- | --- |
|  |  |

Bendrijos pirmininkas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

A.V.