**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T9-29 „DĖL SKUODO RAJONO SAVIVALDYBĖS VIETINĖS REIKŠMĖS KELIŲ IR GATVIŲ SĄRAŠO PATVIRTINIMO“ PAKEITIMO**

2023 m. gruodžio 11 d. Nr. T10-241

Skuodas

**1. Parengto sprendimo projekto tikslas ir uždaviniai.**

2023 metais atlikus Skuodo rajono savivaldybės vietinės reikšmės kelių ir gatvių kadastrinius matavimus (inventorizaciją), patikslinus kadastrinių matavimų bylas, pasikeitė kelių ir gatvių ilgiai. Inventorizuotoms gatvėms suteikti unikalūs numeriai. Parengtas naujas Skuodo rajono savivaldybės vietinės reikšmės kelių ir gatvių sąrašas (toliau – sąrašas), kuris teikiamas patvirtinti.

**2. Siūlomos teisinio reguliavimo nuostatos.**

Vadovaujantis Lietuvos Respublikos kelių įstatymo 6 straipsnio 4 dalimi turi būti parengtas ir patvirtintas sąrašas.

**3. Laukiami rezultatai.**

Vadovaujantis šiuo sąrašu bus sudaromi kelių ir gatvių statybos, rekonstravimo ir remonto planai, teikiamos statistinės ataskaitos.

**4. Lėšų poreikis sprendimui įgyvendinti ir jų šaltiniai.**

Lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjas – Statybos, investicijų ir turto valdymo skyriaus vyresnysis specialistas Romualdas Rancas.