**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL UŽDAROSIOS AKCINĖS BENDROVĖS „SKUODO VANDENYS“ TEIKIAMŲ PASLAUGŲ SKUODO HIGIENOS IR SVEIKATINGUMO CENTRE ĮKAINIŲ NUSTATYMO**

2023 m. gruodžio 11 d. Nr. T10-242

Skuodas

**1. Parengto sprendimo projekto tikslas ir uždaviniai.**

Šiuo Tarybos sprendimo projektu siūloma nustatyti Skuodo higienos ir sveikatingumo centre teikiamų paslaugų įkainius. Paskutinį kartą Skuodo higienos ir sveikatingumo centro paslaugų įkainiai buvo patvirtinti 2023 m. sausio 22 d. Skuodo rajono savivaldybės tarybos sprendimu Nr. T9-15. Įkainių pakeitimai pateikti lyginamajame sprendimo projekto variante.

**2. Siūlomos teisinio reguliavimo nuostatos.**

Viena iš Lietuvos Respublikos vietos savivaldos įstatyme nustatytų išimtinių savivaldybės tarybos kompetencijų – kainų ir tarifų už savivaldybės valdomų įmonių teikiamas atlygintinas viešąsias paslaugas nustatymas. Šiuo atveju reikalingas Tarybos sprendimas dėl UAB „Skuodo vandenys“ Skuodo higienos ir sveikatingumo centre teikiamų atlygintinų paslaugų įkainių nustatymo.

**3.** **Laukiami rezultatai.**

Priėmus sprendimą, būtų sudarytos sąlygos racionaliau vykdyti Skuodo higienos ir sveikatingumo centro veiklą, sudarytos palankesnės sąlygos centro lankytojams (lankytojų grupėms) naudotis Skuodo higienos ir sveikatingumo centro teikiamomis paslaugomis.

**4.** **Lėšų poreikis sprendimui įgyvendinti ir jų šaltiniai.**

Papildomų lėšų poreikis nenumatomas.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Į posėdį kviesti UAB „Skuodo vandenys“ direktorių Virgilijų Radvilą.