**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2023 m. gruodžio 11 d. Nr. T10-244

Skuodas

**1. Parengto sprendimo projekto tikslas ir uždaviniai.**

Pripažinti netekusiais galios Skuodo rajono savivaldybės tarybos 2021 m. gruodžio 23 d. sprendimą Nr. T9-191 „Dėl Viešųjų įstaigų, kurių savininkė yra Skuodo rajono savivaldybė arba kai Savivaldybė turi daugumą balsų visuotiniame dalininkų susirinkime, vadovų darbo apmokėjimo tvarkos aprašo patvirtinimo“ ir Skuodo rajono savivaldybės tarybos 2022 m. sausio 28 d. sprendimą Nr. T9-1 „Dėl Viešųjų įstaigų, kurių savininkė yra Skuodo rajono savivaldybė arba kai Savivaldybė turi daugumą balsų visuotiniame dalininkų susirinkime, kategorijų nustatymo“.

**2. Siūlomos teisinio reguliavimo nuostatos.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnis reglamentuoja, kad: „savivaldybių, kaip savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvių, turtines ir neturtines teises ir pareigas Vyriausybės nustatyta tvarka įgyvendina savivaldybių vykdomosios institucijos.“.

Lietuvos Respublikos vietos savivaldos įstatymas nustato, kad: „savivaldybės vykdomoji institucija – savivaldybės meras“, o įstatymo 27 straipsnio 2 dalies 9 punkte nustatyta mero funkcija: „9) koordinuoja ir kontroliuoja viešąsias paslaugas teikiančių subjektų darbą, įgyvendina juridinio asmens dalyvio turtines ir neturtines teises bei pareigas ir atlieka kitas pagal įstatymus ir savivaldybės tarybos sprendimus priskirtas savivaldybės juridinių asmenų valdymo funkcijas.“.

Keičiantis teisiniam reglamentavimui dėl darbo apmokėjimo, Savivaldybės meras potvarkiu patvirtins Viešųjų įstaigų, kurių savininkė yra Skuodo rajono savivaldybė arba kai Savivaldybė turi daugumą balsų visuotiniame dalininkų susirinkime, kategorijas ir vadovų darbo apmokėjimo tvarkos aprašą, kuris įsigalios nuo 2024 m . sausio 1 d.

**3. Laukiami rezultatai.**

Įvykdytos teisės aktų nuostatos dėl turtinių ir neturtinių teisių įgyvendinimo viešosiose įstaigose, kurių savininkė yra Skuodo rajono savivaldybė.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės meras Stasys Gutautas.

Rengėja – Teisės, personalo ir dokumentų valdymo skyriaus vyriausioji specialistė Alina Beniušienė.