**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „NUOTOLINIO NUSKAITYMO VANDENS TIEKIMO IR ŠILUMOS APSKAITOS SISTEMOS SUKŪRIMAS SKUODO MIESTE (RAJONE)“ RENGIMUI IR FINANSAVIMUI**

2023 m. gruodžio 12 d. Nr. T10-249

Skuodas

**1. Parengto sprendimo projekto tikslas ir uždaviniai.**

Projektą planuojama teikti atsižvelgiant į Ekonomikos ir inovacijų ministerijos paskelbtą kvietimą viešojo sektoriaus teikiamoms paslaugoms skaitmeninti pagal valstybės skaitmeninimo plėtros programos pažangos priemonės Nr.05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ aprašą. Įgyvendinant projektą būtų atliekamas UAB „Skuodo vandenys“ ir UAB „Skuodo šiluma“ eksploatuojamų apskaitos prietaisų keitimas apskaitos prietaisais su nuotoliniu nuskaitymu; duomenų bazių veikimo sinchronizavimas, atliekant būtinus pakeitimus duomenų eksportui iš serverio; apskaitos prietaisų aptarnavimo skaitmenizavimas; gamybos įrenginių, vandens tiekimo įrenginių, vandens valymo įrenginių aptarnavimo skaitmenizavimas; kontrolės parametrų nustatymas, signalų apie gedimus, galimus maksimalius ir minimalius vandens ir šilumos suvartojimą kiekvienam abonentui ir vartotojui nustatymas; darbuotojų mokymai ir konsultacijos darbui su nauja sistema; kibernetinio saugumo priemonių įdiegimas. Planuojama įrengti apie 7000 vnt. vandens nuotolinio nuskaitymo ir apie 230 vnt. šilumos tiekimo apskaitos prietaisų (skaitiklių).

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra šilumos ir geriamojo vandens ir nuotekų tvarkymo organizavimas, prie kurios įgyvendinimo prisideda rengiamas projektas. Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas rengti ir, atsiradus poreikiui, finansuoti minėtą projektą.

**3.** **Laukiami rezultatai.**

Įgyvendinus projektą bus sukurta nuotolinio nuskaitymo vandens ir šilumos tiekimo apskaitos sistema, taip pagerinant vandens ir šilumos tiekimo paslaugų kokybę ir efektyvumą.

**4.** **Lėšų poreikis sprendimui įgyvendinti ir jų šaltiniai.**

Planuojama bendra projekto vertė – apie 1058678 Eur (apskaitos prietaisų aptarnavimo ir automatinio duomenų nuskaitymo iš apskaitos prietaisų PRIEŠBILLING programinė įranga – 30250, duomenų surinkimo infrastruktūra Skuodo mieste – 30492, duomenų infrastruktūra kaimuose – 147378, nuotolinis duomenų nuskaitymas iš daugiabučių butų mieste – 314600, nuotolinis duomenų nuskaitymas iš daugiabučių butų kaime – 332206, nuotolinis duomenų nuskaitymas iš įvadų – 149302, klientų aptarnavimo programinė įranga, gyventojų savitarnos plėtimas analitika, energetinių resursų suvartojimo žemėlapis, integracijos į valstybines duomenų surinkimo sistemas, priežiūros ir darbų programinė įranga, SMART ID – 54450).

Projekto finansavimo intensyvumas – 100 proc. Savivaldybės biudžeto lėšomis turėtų būti apmokėtos išlaidos, kurių nepadengia projektui skiriamo finansavimo lėšos, ir netinkamų finansuoti projekto išlaidų dalis, jeigu tokių būtų. Sukurtos sistemos eksploatacijos išlaidos būtų apmokamos uždarųjų akcinių bendrovių „Skuodo šiluma“ ir „Skuodo vandenys“ lėšomis.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.