**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO RAJONO UNIKALIOS SKAITMENINĖS KAPINIŲ DUOMENŲ BAZĖS SUKŪRIMAS, JOS ATVĖRIMAS GYVENTOJAMS IR LAIDOJIMO VIEŠŲJŲ PASLAUGŲ BEI DUOMENŲ ADMINISTRAVIMO PROCESŲ SKAITMENINIMAS“ RENGIMUI IR FINANSAVIMUI**

2023 m. gruodžio 12 d. Nr. T10-250

Skuodas

**1. Parengto sprendimo projekto tikslas ir uždaviniai.**

Projektą planuojama teikti atsižvelgiant į Ekonomikos ir inovacijų ministerijos paskelbtą kvietimą viešojo sektoriaus teikiamoms paslaugoms skaitmeninti pagal 2021–2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programos pažangos priemonės Nr.05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ aprašą. Įgyvendinant projektą būtų atliktas Skuodo rajono savivaldybės teritorijoje veikiančių kapinių – Aleksandrijos, Barstyčių, Barstyčių naujųjų, Luobos kaimo sentikių, Gedrimų, Stripinių, Vaičaičių, Lenkimų, Mosėdžio, Notėnų, Šačių, skaitmenizavimas. Sukurta vieninga skaitmeninė duomenų bazė užtikrintų saugų duomenų saugojimą bei vientisą registrą, būtiną moderniam šių dienų paslaugų suteikimui. Atlikus kapinių inventorizaciją ir duomenis perkėlus į elektroninę erdvę, kurioje atviri duomenys būtų prieinami visuomenei, būtų sudaryta galimybė Skuodo rajono savivaldybės administracijai: atskirais atvejais sumažinti paslaugos suteikimo trukmę daugiau negu 90 %, nuo 20 darbo dienų iki kelių valandų; atlikti visus situacijos vertinimo darbus nepalikus savo darbo vietos (kapavietės dydžio, vietos, užimtumo, atsakingo asmens duomenų tikrinimas); suteikti paslaugas visiškai nuotoliniu būdu; šiuolaikiškai skaitmeniniu formatu kaupti laidojimo duomenis ir išlaikyti registro vientisumą; įgalinti gyventojus patiems rasti reikiamą kapavietę GPS pagalba, teikti duomenų atnaujinimą; inspektuoti kapinių infrastruktūros pokyčius dronų pagalbą ir užtikrinti administracinę tvarką kapinėse (stebėti savavališkus sprendimus didinat užlaidojimo plotus ir pan.); atveriant duomenis gyventojams skaidrinti visą laidojimo administravimo procesą ir 100 % mažinti korupcijos atvejų; mažinti žmogiškųjų klaidų skaičių, ypač jautrioje viešojoje paslaugoje; dalintis, keistis duomenimis su kitomis institucijomis; skaitmeninti, viešinti bei įtraukti gyventojus į Kultūros paveldo informacijos saugojimą ir sklaidą.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra ritualinių paslaugų teikimo užtikrinimas ir kapinių priežiūros organizavimas, prie kurios įgyvendinimo prisideda rengiamas projektas. Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas rengti ir, atsiradus poreikiui, finansuoti minėtą projektą.

**3.** **Laukiami rezultatai.**

Įgyvendinus projektą bus sukurta laidojimo duomenų informacinė sistema su integruotais skaitmeniniais kapinių žemėlapiais, duomenų registravimo baze, integracijomis su Valstybinėmis IT sistemomis bei kitais automatizuotais sprendimais.

**4.** **Lėšų poreikis sprendimui įgyvendinti ir jų šaltiniai.**

Planuojama bendra projekto vertė – apie 122 340 Eur (programinė įranga apie 79000 Eur, IT sprendimo sukūrimo paslaugos apie 43340 Eur). Projekto finansavimo intensyvumas – 100 proc. Savivaldybės biudžeto lėšomis turėtų būti apmokėtos išlaidos, kurių nepadengia projektui skiriamo finansavimo lėšos, ir netinkamų finansuoti projekto išlaidų dalis, jeigu tokių būtų.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.