**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBEI VALDYTI PATIKĖJIMO TEISE VALSTYBINĖS ŽEMĖS SKLYPŲ (JŲ DALIŲ) IR ŽEMĖS SKLYPAIS NESUFORMUOTOS VALSTYBINĖS ŽEMĖS PLOTŲ PRIĖMIMO–PERDAVIMO AKTŲ PASIRAŠYMO**

2023 m. gruodžio 12 d. Nr. T10-251

Skuodas

**1. Parengto sprendimo projekto tikslas ir uždaviniai.**

Sprendimo tikslas ir uždaviniai – įgalioti Skuodo rajono savivaldybės merą pasirašyti Vyriausybės nutarimu perduodamų valstybinių žemės sklypų (jų dalių) ir žemės sklypais nesuformuotų valstybinės žemės plotų priėmimo–perdavimo aktus.

**2. Siūlomos teisinio reguliavimo nuostatos.**

Nuo 2024 m. sausio 1 d. įsigalioja Lietuvos Respublikos žemės įstatymo nauja redakcija. Vadovaujantis šios redakcijos 7 straipsnio 4 dalimi, valstybinės žemės sklypų (jų dalių) ir žemės sklypais nesuformuotų valstybinės žemės plotų, esančių savivaldybės teritorijos miestuose ir miesteliuose, valdymas, naudojimas ir disponavimas jais patikėjimo teise Vyriausybės nutarimu perduodamas savivaldybėms, išskyrus žemę, kuri perduota patikėjimo teise šio įstatymo ir kitų įstatymų nustatyta tvarka kitiems subjektams. Savivaldybei valstybinė žemė, esanti miestuose ir miesteliuose, bus perduodama Vyriausybės nutarimu, pasirašant priėmimo–perdavimo aktą (-us).

**3. Laukiami rezultatai**.

Nuo 2024 m. sausio 1 d. įsigaliosiančio Žemės įstatymo nuostatose numatyta, kad savivaldybė įgyja patikėjimo teise valdyti miestų ir miestelių teritorijos ribose esančius valstybinius suformuotus sklypus (jų dalis) bei nesuformuotus sklypus ir spręsti klausimus, susijusius su šių žemių naudojimu.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Rita Kaupienė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_