**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2023 METŲ BIUDŽETO PATIKSLINIMO**

2023 m. gruodžio 13 d. Nr. T10-253

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas bei asignavimų valdytojų prašymus dėl asignavimų patikslinimo, patikslinti 2023 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministerijos kanclerio 2023 m. gruodžio 12 d. potvarkiu Nr. A3-186 „Dėl valstybės biudžeto lėšų kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti 2023 m. gruodžio mėnesį paskirstymo savivaldybių administracijoms“ Skuodo rajono savivaldybės administracijai skirta **962,20 Eur**.

Lietuvos Respublikos švietimo, mokslo ir sporto ministro 2023 m. gruodžio 6 d. įsakymu Nr. V-1539 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“ Skuodo rajono savivaldybei skirta **1 068 Eur**. Šios lėšos skiriamos Skuodo vaikų lopšeliui-darželiui.

Lietuvos Respublikos socialinės apsaugos ir darbo ministro 2023 m. gruodžio 4 d. įsakymu Nr. A1-787 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms ir planuojamoms patirti 2023 metų IV ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta **636 Eur**. Šios lėšos skiriamos Skuodo Bartuvos progimnazijai – 346 Eur, Skuodo Pranciškaus Žadeikio gimnazijai – 140 Eur ir Skuodo vaikų lopšeliui-darželiui – 150 Eur.

Lietuvos Respublikos socialinės apsaugos ir darbo ministro 2023 m. gruodžio 4 d. įsakymu Nr. A1-788 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms ir planuojamoms patirti 2023 metų IV ketvirtį teikiant piniginę socialinę paramą, skiriamą vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta **3 527 Eur**.

Lietuvos Respublikos socialinės apsaugos ir darbo ministro 2023 m. gruodžio 7 d. įsakymu Nr. A1-812 „Dėl valstybės vardu pasiskolintų lėšų paskirstymo savivaldybių administracijoms 2023 metais, siekiant užtikrinti Lietuvos Respublikos piniginės socialinės paramos nepasiturintiems gyventojams įstatymo įgyvendinimą“ Skuodo rajono savivaldybės administracijai skirta **48 400 Eur**.

Lietuvos Respublikos socialinės apsaugos ir darbo ministro 2023 m. gruodžio ~~8~~ **15** d. įsakymu Nr. A1-~~816~~ **848** „Dėl Lietuvos Respublikos socialinės apsaugos ir darbo ministro 2022 m. gruodžio 8 d. įsakymo Nr. A1-833 „Dėl Lietuvos Respublikos valstybės biudžeto specialių tikslinių dotacijų, skirtų socialinėms paslaugoms finansuoti, savivaldybių biudžetams 2023 metais paskirstymo savivaldybių administracijoms ir jų panaudojimo tikslo pasiekimo 2023 metais vertinimo kriterijų patvirtinimo“ pakeitimo“ Skuodo rajono savivaldybės administracijai skirta **~~154 000~~ 114 000 Eur**.

**Lietuvos Respublikos Vyriausybės 2023 m. gruodžio 13 d. nutarimu Nr. 962 „Dėl lėšų skyrimo“ Skuodo rajono savivaldybei skirta 15 816 Eur užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, priėmimo išlaidoms kompensuoti. Šios lėšos skiriamos Skuodo rajono savivaldybės administracijai.**

**Lietuvos Respublikos aplinkos ministro 2023 m. gruodžio 15 d. įsakymu Nr. D1-413 „Dėl Aplinkos ministro 2023 m. vasario 3 d. įsakymo Nr. D1-41 „Dėl valstybės biudžeto specialiųjų tikslinių dotacijų, skiriamų savivaldybių biudžetams Aplinkos ministerijos kuruojamai valstybinei (valstybės perduotai savivaldybėms) savivaldybės erdvinių duomenų rinkinio tvarkymo funkcijai atlikti“ pakeitimo“ Skuodo rajono savivaldybei dotacija sumažinta 3 232 Eur.**

**Lietuvos Respublikos vidaus reikalų ministro 2023 m. gruodžio 20 d. įsakymu Nr. 1V-831 „Dėl Lietuvos Respublikos vidaus reikalų ministro 2022 m. gruodžio 9 d. įsakymo Nr.1V-758 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2023 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“ Skuodo rajono savivaldybei skirta 5 000 Eur.**

Iš viso pajamų (1 priedas) ir asignavimų (2 priedas) planas didinamas **~~210 233~~ 187 817Eur**.

Taip pat tikslinami asignavimai pagal asignavimų valdytojų prašymus, kai keičiami asignavimai pagal priemones, arba keičiamas darbo užmokesčio fondas (prašymai pridedami).

Iš nepaskirstytų lėšų rezervo (13 912 Eur) ir nepanaudotų asignavimų mokykliniams autobusams remontuoti (2 203 Eur) skiriama 15 315 Eur Skuodo rajono savivaldybės priešgaisrinei tarnybai darbo užmokesčiui už gruodžio mėnesį išmokėti ir 800 Eur Biudžeto valdymo skyriui palūkanoms dengti.

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **~~210 233~~ 187 817 Eur**.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.